Demon Slayer: Kimetsu no Yaiba the Movie: Mugen Train

merupakan filem anime aksi Jepun mengadaptasi manga Kimetsu no Yaiba karya Koyoharu Gotōge. Filem tersebut merupakan kesinambungan kepada siri anime 2019 judul sama diarahkan oleh Haruo Sotozaki dengan studio Ufotable; ia dilancarkan pada 16 Oktober 2020 di Jepun dan 5 Mac 2021 di Malaysia. Barisan pelakon utama Jepun dan Inggeris dari siri televisyen juga kembali untuk mengulangi peranan mereka.

Filem ini memperoleh kejayaan besar di Asia dengan pujian-pujian baik terhadap watak, lakonan suara dan plot. Filem ini menetapkan beberapa rekod pecah panggung termasuk menjadi filem berkutipan tinggi sepanjang zaman di Jepun.

Plot 
Tanjiro Kamado dan rakan-rakannya dari kumpulan Demon Slayer menemani Kyōjurō Rengoku, Flame Hashira, untuk menyiasat satu siri misteri kehilangan yang berlaku di dalam sebuah kereta api. Tidak banyak yang mereka tahu bahawa Enmu, salah satu dari Twelve Kizuki, juga berada di dalam dan telah menyediakan perangkap untuk mereka.

Barisan pelakon suara

Pengeluaran 
Pada 28 September 2019, setelah tayangan episod 26, sebuah filem anime berjudul   diumumkan, dengan kakitangan dan pemeran mengulangi peranan mereka. Pada 10 April 2020, diumumkan bahawa filem ini akan dilancarkan secara teater di Jepun pada 16 Oktober 2020. Filem ini telah diedarkan di Jepun oleh Aniplex dan Toho.

Odex mengedarkan filem ini di serata rantau Nusantara merangkumi Singapura, Malaysia, Indonesia dan Brunei. Pada 16 Oktober 2020, Golden Screen Cinemas selaku pengedar tunggal utama filem ini di Malaysia mengumumkan dalam media sosialnya penayangan khas untuk peminat terpilih di cawangan MidValley mereka pada 5 Disember tahun sama dan 23 Januari tahun berikutnya sebelum tayangan awam pada 4 Februari. Tarikh-tarikh ini ditunda ke 9 dan 10 Januari 2021 berikutan pelanjutan Perintah Kawalan Pergerakan Bersyarat di negara tersebut sebelum akhirnya dapat diputuskan rancangan tayangannya pada 5 Mac. Filem ini ditayangkan di Singapura secara eksklusif dengan kerjasama Golden Village mulai 12 November 2020. Di Indonesia pula, Odex bekerjasama mengedarkan filem ini bersama CBI Pictures di CGV Cinemas dan XXI Cinemas, tayangan umum dan 4DX di negara tersebut dimulakan pada 6 Januari 2021.

Aniplex of America telah melesenkan filem ini untuk penayangan di panggung-panggung Amerika Utara atas kerjasama dengan Funimation Films pada tahun 2021.

Rujukan

Pautan luar 
  
  
 

Kimetsu no Yaiba
Filem anime 2020
Filem 2020
Filem aksi fantasi tahun 2020
Filem animasi
Filem animasi mengenai kereta api
Filem animasi berdasarkan siri animasi
Filem aksi anime
Anime yang dikarang oleh Yuki Kajiura
Filem anime berdasarkan manga
Aniplex
Anime dan manga fantasi gelap
Syaitan dalam filem
Filem mengenai impian
Filem mengenai bunuh diri
Filem yang menampilkan hipnosis
Filem yang ditetapkan pada zaman Taishō
Funimation
Filem IMAX
Filem fantasi animasi Jepun
Filem fantasi gelap Jepun
Filem aksi fantasi Jepun
Filem berbahasa Jepun
Filem animasi Toho
Ufotable
Pontianak dalam filem animasi
Rencana yang mengandungi teks bahasa Jepun